1. pielikums 2025. gada ….. .........

Atsevišķu pārvaldes uzdevumu

deleģēšanas līgumam Nr…….

**Daugavpils Universitātes aģentūrai "Latvijas Hidroekoloģijas institūts" deleģētie pārvaldes uzdevumi 2025. gadā**

1. Piedalīšanās Ministrijai nepieciešamo jautājumu risināšanā:
   1. Atbilstoši Ūdens struktūrdirektīvas (Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā) prasībām sagatavot 4. cikla upju baseinu apgabalu raksturojumam:
      1. Aktualizētas ūdens objektu robežas;
      2. Aktualizētus ūdens objektu tipu raksturojumus;
      3. Aktualizētus ūdens objektu tipiem specifiskus references apstākļu raksturojumus;
      4. Ūdens objektu un aizsargājamo teritoriju monitoringa aprakstu;
      5. Kartes GIS formātā;
   2. Ziņojuma Eiropas Komisijai par Eiropas Parlamenta un Padomes 2008. gada 17. jūnija Direktīvas 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (turpmāk – direktīva 2008/56/EK) 8. pantā noteiktā un atbilstoši direktīvas 17. panta 2. punkta a) apakšpunktam atjaunoto jūras vides stāvokļa novērtējumu iesniegšana Eiropas Vides aģentūrai;
   3. informatīvā un zinātniskā padoma sniegšana Ministrijai direktīvas 2008/56/EK 18. pantā noteiktā starpposma ziņojuma Eiropas Komisijai par atbilstoši direktīvas 2008/56/EK 13. pantā noteiktās un 17. panta 2. punkta d) apakšpunktam atjaunotās Pasākumu programmas laba jūras vides stāvokļa panākšanai 2022.-2027. gadā ieviešanu; starpposma ziņojuma iesniegšana Eiropas Vides aģentūrai;
   4. direktīvas 2008/56/EK ieviešanai nepieciešamā informatīvā un zinātniskā padoma sniegšana Ministrijai, tajā skaitā saistībā ar EK plānoto Direktīvas 2008/56/EK 23. pantā noteikto direktīvas pārskatīšanu.
2. Jūras vides monitoringa un bioloģiskās daudzveidības monitoringa programmu izpilde atbilstoši Vides monitoringa pamatnostādnēm un monitoringa programmai. Monitoringā iegūto datu ziņošana Starptautiskās jūras pētniecības padomes (ICES) datu bāzei. Tai skaitā ir veicami sekojoši uzdevumi:
   1. Jūras un piekrastes ūdeņu eitrofikācijas un bioloģiskās daudzveidības stāvokļa novērtēšanai nepieciešamo darbu veikšana 2025.gadā;
   2. Svešzemju sugu ienākšanas Latvijas ostās monitoringa darbu veikšana;
   3. Hidromorfoloģisko parametru monitoringa darbu veikšana Latvijas piekrastes ūdeņos;
   4. Prioritāro piesārņojošo vielu un to bioloģisko efektu monitoringa veikšana Latvijas jūras ūdeņos;
   5. Mikroplastmasas monitoringa darbu veikšana Latvijas jūras ūdeņos;
   6. Zemūdens trokšņa monitoringa veikšana Latvijas jūras ūdeņos.
3. Piedalīšanās Eiropas Komisijas (EK) un Helsinku Komisijas (HELCOM) darba grupās atbilstoši Ministrijas un LHEI darba plānam:
   1. Direktīvas 2008/56/EK Jūras Stratēģijas Koordinācijas Grupā (MSCG); Datu apmaiņas un ziņošanas grupā (DIKE), Laba vides stāvokļa raksturošanas grupā (GES); Tehniskajās grupās – Data, Seabed, Noise un Litter;
   2. HELCOM darba grupās: Bioloģiskās daudzveidības aizsardzības un atjaunošanas darba grupā, Ekosistēmas pieejas ieviešanas darba grupā, ekspertu grupās bioloģiskās daudzveidības, eitrofikācijas, bīstamo vielu, atkritumu un trokšņa jomās; PEG – Fitoplanktona ekspertu grupā; JEG NIS – HELCOM/ OSPAR kopējā ekspertu grupā par invazīvajiem jūras organismiem; JTG BALLAST & BIOFOULING - HELCOM/ OSPAR kopējā ekspertu grupā par invazīvajiem jūras organismiem un bioapaugumu.

|  |  |
| --- | --- |
| **Klimata un enerģētikas ministrija**  Valsts sekretāre  Līga Kurevska  Paraksts\* | **Daugavpils Universitātes aģentūra "Latvijas Hidroekoloģijas institūts"**  Direktors  Juris Aigars  Paraksts\* |